ได้ทำการตรวจเบื้องต้น VDRL ผลเป็น non-reactive THPA ผลเป็น Borderline อยากทราบว่า ตกลงเป็นซิฟิลิสหรือเปล่าคะ
สวัสดีค่ะ โรคซิฟิลิส คือ โรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้การวินิจฉัยจะใช้วิธีการเจาะเลือด โดยเลือดที่เจาะจะมี 2 แบบ แบบที่เรียกว่า VDRL เป็นการตรวจเพื่อคัดกรองเบื้องต้น ส่วน TPHA คือการตรวจเพื่อยืนยันคือจะดูที่ตัวเชื้อซิฟิลิซโดยตรง จากผลที่กล่าวมา การตรวจ VDRL ไม่พบเชื้อ แต่ตรวจ TPHA นั้นผลก้ำกึ่งอาจจะต้องไปตรวจซ้ำเพื่อยืนยัน ผลแบบนี้อาจจะบอกว่าเคยติดเชื้อซิฟิลิซมาก่อน แล้วรักษาหายไปแล้วทำให้ผลเลือด VDRL ไม่เจอเชื้อ แต่การตรวจ TPHA ซึ่งถ้าคนที่เคยเป็นซิฟิลิซแล้วจะมีผลเลือดตัวนี้ขึ้นอยู่ตลอดยังพบเชื้อได้แนะนำปรึกษาแพทย์ที่ดูแลโดยตรงอีกครั้งควรมีเพศสัมพันธ์โดยใช้ถุงยางอนามัยป้องกันทุกครั้ง และกลับไปติดตามอาการตามแพทย์นัด